Ókeypis er á tónleika Sinfóníuhljómsveitar Íslands í Hljómahöll þann 3. september svo lengi sem húsrúm leyfir . Þeir sem vilja tryggja sér aðgang að tónleikunum geta nálgast útprentaða miða í móttöku Hljómahallar , að Hjallavegi 2 í Njarðvík , frá kl. 13:00 frá og með 27. ágúst . Athugið : hámark 4 miðar á mann . Á tónleikunum flytur sópransöngkonan Bylgja Dís Gunnarsdóttir nokkur vinsæl sönglög og aríur með hljómsveitinni en hún hefur sungið víða , meðal annars aðalhlutverkið í Toscu í rómaðri sýningu í Keflavíkurkirkju árið 2011 , og hún kennir við Tónlistarskóla Reykjanesbæjar . Bjöllukór Tónlistaskóla Reykjanesbæjar leikur í anddyri Hljómahallarinnar frá kl. 19:00 og fram að tónleikum Sinfóníuhljómsveitarinnar . Þennan sama dag leikur strengjakvartett úr Sinfóníuhljómsveitinni á eftirtöldum stöðum : kl. 15.00 Nesvellirkl . 15.45 Hlévangur kl. 16.30 Rauði krossinn , Smiðjuvöllum 3 ( allir velkomnir á meðan húsrúm leyfir ) Sigrún Eðvaldsdóttir , konsertmeistari fer fyrir hljóðfæraleikurum .